**RESYME` OG SPØRSMÅL FRA DAGENS TALE, DATERT 13.12.2020,**

**v/ Pastor Egil Svartdahl**

**TEMA: Et barn er oss født**

Teksten er hentet fra;

**Jes.9.6**

**Luk.2.8-20**

Det var ingen tilfeldighet at Gud sendte oss barnet. Det var heller ikke tilfeldig at gjeterne på marken var de første som fikk melding om barnet som var født. Gud visste hvem som ville være der når det skjedde. Han pakket «gaven» inn i en stall og i en krybbe. Det var et sted hvor de følte seg hjemme. Gjeterne var både fattige og alminnelig. Frelseren var kommet som et lite, uskyldig barn og de trengte ikke å være redde.

Vi sier at jula er barnas høytid. Vi leser om barnet i Betlehem og barnet i krybben. Men ikke minst, ønsker vi å feire barnet i hjerte. Gud kom til oss gjennom det lille barnet. Han er Messias og Frelser, også gjennom det lille barnet. Han er nær i alle situasjoner. Han er barnet i krybben og barnet i hjerte. Han er stor og mektig, men også liten og sårbar. Vi kan derfor tillate oss å være barn og sårbare, for å komme Ham nær. Han er ikke langt borte, men i det små og nære. Han møter oss i det rasjonelle og voksne liv, men også i det barnlige.

Jesus sier at vi må bli som et lite barn for å komme inn i Guds rike. Det innebærer barnlig begeistring, lekenhet og tillit (ordspr.8.30-31 - 2.Kor.11.1 - 2. Sam.6.5)). Det må være en sammenheng mellom latterdør og hjertedør, mellom humor og alvor. Kanskje Gud vil lokke barnet i oss og be om nærhet.

.**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.